Astăzi, aria ploilor va fi în extindere treptată și va cuprinde cea mai mare parte a țării.
Vor fi mai ales averse, însoțite de descărcări electrice, intensificări ale vântului și grindină.
În intervale scurte de timp sau prin acumulare, se vor înregistra cantități de apă de 15…25 l/mp și pe alocuri de peste 40 l/mp.
Temperaturile maxime se vor încadra în general între 18 şi 26 de grade.
În București, vremea o să fie închisă. Cerul o să se mențină mai mult înnorat, iar vântul va sufla slab și moderat. Valorile maxime se vor situa între 21 – 22 de grade.
La munte, urmează o zi destul de neplăcută, cu ploi zgomotoase și cantități însemnate de apă. Vor fi și condiții de grindină, iar în Carpații Orientali se pot strânge 40 de litri de apă pe metru pătrat.
Sursa: Newsinn